D Doris Leuthard isch als ältischts vo vier Gschwüschterte uufgwachse. Ihre Vater isch viili Jahr Gmeindsschriiber von Merischwann gsii und isch im Grosse Rat (Parlament) vom Kanton Aargau gsesse. Nach Abschluss vo dr obligatorische Schuelziit in Merischwann und Muri hät si d Kantonsschuel in Wole bsuecht. Si hät Rechtswüsseschaft a dr Universität Züri gschtudiert und hät Schtudieuufenthalt in Paris und Calgary gmacht. 1991 hät si s Rechtsanwaltspatent überchoo.